Pro Bowl Games 2023

Pro Bowl Games 2023 (offisielt 2023 Pro Bowl Games presented by Verizon) var National Football Leagues all-star-kamp for 2022-sesongen. Det var første gang at arrangementet bestod av en rekke ferdighetskonkurranser og en kamp med flaggfotball istedenfor vanlig amerikansk fotball. Det ble avholdt i Allegiant Stadium i Paradise i Nevada, Intermountain Healthcare Performance Center i Henderson i Nevada og Bear's Best Golf Course in Las Vegas den 2. og 5. februar 2023, og ble dekket av ESPN, ABC og Disney XD. Avstemningen for Pro Bowl startet 15. november 2022 og spillerstallene ble annonsert 21. desember 2022.

Bakgrunn
Den 9. august 2022 annonserte NFL at Pro Bowl skulle avholdes i Allegiant Stadium i Paradise i Nevada for andre år på rad.

Den 26. september 2022 annonserte ligaen at de skulle erstatte det tradisjonelle formatet med en rekke ferdighetskonkurranser gjennom uken, som skulle ende med en flaggfotballkamp på slutten av uken. NFL har inngått en avtale med Peyton Manning og hans Omaha Productions for å bygge om arrangementet. A. Smith & Co. produserte ferdighetslekene. Den 5. desember ble det annonsert at trenerne i kampen skulle være Peyton og broren Eli Manning.

Format
Arrangementet bestod av en rekke ferdighetskonkurranser og tre flaggfotballkamper med 7 spillere på hvert lag. De første arrangementene ble avholdt 2. februar 2023 i Raiders’ treningslokaler Intermountain Healthcare Performance Center og Bear's Best Golf Course in Las Vegas. Den 5. februar ble resten av arrangementene avholdt i Allegiant Stadium, med unntak av Kick Tac Toe, som ble avholdt i Intermountain Healthcare Performance Center. Den første delen ble avholdt bak lukkede dører.

Alle øvelsene hadde et poengsystem, hvor man kunne oppnå toppen 24 poeng i ferdighetskonkurransene. Vinnerlaget i de to første flaggfotballkampene fikk 6 poeng, og det totale antallet poeng ble videreført til den tredje kampen, som avgjorde den endelige vinneren.

Spillerstaller

AFC

Fet skrift indikere spillere som deltok i kampen
 indikerer spillere valgt som kaptein
 Erstatningsspiller på grunn av skade eller ledig posisjon
 Skadet/suspendert spiller; utvalgt, men deltok ikke
 Utvalgt, men deltok ikke da laget nådde Super Bowl LVII (se seksjonen for spillerutvalg)
 Utvalgt, men valgte å ikke delta

NFC

Fet skrift indikere spillere som deltok i kampen
 indikerer spillere valgt som kaptein
 Erstatningsspiller på grunn av skade eller ledig posisjon
 Skadet/suspendert spiller; utvalgt, men deltok ikke
 Utvalgt, men deltok ikke da laget nådde Super Bowl LVII (se seksjonen for spillerutvalg)
 Utvalgt, men valgte å ikke delta

Antall spillere per lag

Resultater

Torsdag

Presise pasninger 
Derek Carr vant arrangementet for AFC med 31 poeng.

Lynrunden 
AFC vant konkurransen etter å ha dekket NFCs hovedtrener Eli Manning i konfetti i den siste runden.

Lengste drive 
Arrangementet var forhåndsinnspilt og ble avholdt i Bear's Best Golf Course i Las Vegas i Nevada. Jordan Poyer vant konkurransen for AFC med et drive på 320 yards, eller 292 meter.

Kanonball 
NFC vant konkurransen etter å ha slått AFCs forsvarslag i siste runde.

Søndag

Første flaggfotballkamp
NFC vant den første flaggfotballkampen 33–27.

Kick Tac Toe
Arrangementet var forhåndsinnspilt og avholdt i Intermountain Healthcare Center på torsdagen.

AFC vant konkurransen etter å bli det første laget til å få tre på rad.

Gridiron Gauntlet
NFC vant konkurransen da Eli Manning ble den første til å krysse mållinjen.

Andre flaggfotballkamp
AFC vant den andre flaggfotballkampen 18–13.

Move the Chains
AFC vant konkurransen etter å ha tatt første og tredje runde.

Beste mottakelse
Amon-Ra St. Brown slo Stefon Diggs med 177 poeng mot 145,4 (St. Brown slo Diggs 85,0–74,7 i første runde og 92,0–70,7 i andre runde), og sikret da seieren for NFC.

Diggs og St. Brown ble valgt over Justin Jefferson og Patrick Surtain II. Video av de to som tok imot pasninger på torsdagen ble spilt før avstemningen begynte.

Tredje flaggfotballkamp
NFC lå under 21–15 før kampen, men Kirk Cousins ledet NFC til en comebackseier. Stillingen endte 35–33 i NFCs favør.

Etter kampen
NFC-spillerne, som vant kampene, fikk en premie på $84 000. AFC-spillerne fikk $42 000 hver.

Etter kampen ble det klart at Myles Garrett hadde fått en tå ut av ledd under Gridiron Gauntlet-konkurransen.

Mediedekning
ESPN og ABC hadde rettighetene til alle arrangementene. I likhet med tidligere år ble søndagen også sendt på ESPN+, ABC og Disney XD. Kirk Herbstreit og Pat McAfee kommenterte flaggfotballkampene, og Robert Griffin III, Marcus Spears og Laura Rutledge dekket ferdighetskonkurransene, med Ryan Clark og Dan Orlovsky på torsdagen.

Referanser

Eksterne lenker

2023
National Football League-sesongen i 2022
Amerikansk fotball i 2023
2023 i Nevada